open-index/open-wikipedia-markdown huggingface dataset:
Nyssa

se egen seksjon

***Nyssa*** er ei slekt i sumptrefamilien.

Artene er eviggrønne eller løvfellende trær og busker. Bladene sitter spredt og er ofte samlet ytterst på greinene. Rene hann- og hunnblomster er vanligst, men noen trær har også tvekjønnede blomster. I praksis er trærne sannsynligvis særbu. Frukten er en steinfrukt.

*Nyssa* har en disjunkt utbredelse i Sør- og Øst-Asia, østlige Nord-Amerika og Mellom-Amerika.

Slekta hadde tidligere en større utbredelse på den nordlige halvkule, men kjøligere og tørrere klima har ført til at utbredelsen er blitt redusert. I miocen vokste *Nyssa* i sumpskoger i Mellom-Europa dominert av *[[Sumpsypress|Taxodium]]* og *[[Glyptostrobus pensilis|Glyptostrobus]]*. Andre vanlige trær og busker var or, *[[Morella (botanikk)|Myrica]]*, *[[Vierslekten|Salix]]*, kulebusk, ask og *[[Magnoliaslekten|Magnolia]]*.

I Italia vokste *Nyssa* for 1,9–1,8 millioner år siden sammen med hestekastanje, hickory, kastanje, vingevalnøtt, bøk, *[[Guttaperkatre|Eucommia]]*, ambratre og tulipantre. I Spania vokste *Nyssa* fram til tidlig pleistocen for 1,2&nbsp;millioner år siden (isotoptrinn 36).

## Arter
*Flora of China* angir totalt 12 arter i slekta og 7 arter i Kina, men en fylogenetisk studie fra 2012 reduserer antall kinesiske arter til 3. Antall arter i det nordamerikanske *N.&nbsp;sylvatica*-komplekset oppgis til én, to eller tre i ulike kilder, men genetiske anlyser viser at det er to arter, *N.&nbsp;biflora* og *N.&nbsp;sylvatica*. Dette gir totalt 8 arter i slekta med følgende utbredelse:

* *[[Nyssa aquatica]]* – kystslettene i sørøstlige USA
* *[[Nyssa biflora]]* 
** *Nyssa biflora* subsp. *biflora* – kystslettene i sørøstlige USA
** *Nyssa biflora* subsp. *ursina* – Florida i USA
* *[[Nyssa javanica]]* – Bhutan, India, Indonesia, Laos, Malaysia, Myanmar, Vietnam, Sør-Kina
* *[[Nyssa ogeche]]* – sørøstlige USA
* *[[Nyssa sinensis]]* – Kina, Vietnam
* sumptre (*Nyssa sylvatica*) – østlige Nord-Amerika
* *[[Nyssa talamancana]]* – Costa Rica, Panama
* *[[Nyssa yunnanensis ]]* – Yunnan i Kina

## Referanser


## Eksterne lenker
*
Amelia Strickler

**Amelila Strickler** (født 24. januar 1994 i Ohio) er en USA-født engelsk friidrettsutøver som konkurrerer i kulestøt. Hun ble britisk mester i kulestøt i 2018.

Hun er født i Ohio i USA, med britisk mor, og flyttet til Uttoxeter sommeren 2017. Hun har statsborgerskap både i USA og Storbritannia. 

## Idrettskarriere
### Sesongen 2016
Strickler kom på tredjeplass i det engelske U23-mesterskapet i friidrett 2016, og hun kom på fjerdeplass i Britisk mesterskap i friidrett 2016. 

### Sesongen 2017
Hun satte personlig rekord i kulestøt innendørs i februar 2017, med 17,12 meter, under Meyo Invitational i South Bend i Indiana. I NCAA-mesterskapet i friidrett innendørs kom hun på tiendeplass. 

Utendørs kom hun på andreplass i Mid American Conference, og kom på 17.-plass i NCAA East DI Preliminary, så hun ble ikke kvalifisert til NCAA-mesterskapet utendørs. Hun representerte Storbritannia under Lag-EM i friidrett 2017 (Super League), og kom der på tiendeplass, og i juli kom hun på andreplass i Britisk mesterskap i friidrett 2017, kun slått av Rachel Wallader. Sommeruniversiaden 2017 ble arrangert i Taipei, og Strickler kom der på sjetteplass med ny personlig rekord utendørs på 17,13 meter. 

### Sesongen 2018
Strickler kom på tredjeplass i kulestøt under Britisk mesterskap i friidrett innendørs 2018. I European Cup Winter Throwing 2018 kom hun på 14.-plass i seniorklassen, og i Samveldelekene 2018 representerte hun England og kom på niendeplass. Hun representerte klubben sin, Thames Valley Harriers, under Europacupen for klubblag 2018, og kom der på fjerdeplass. 

Under det sørengelske mesterskapet i friidrett 2018 (South of England AA Senior Championships) satte hun ny personlig rekord, med 17,26 meter, og kom på andreplass i dette mesterskapet. Hun vant Britisk mesterskap i friidrett 2018, og ble der kvalifisert til EM i friidrett. I juli representerte hun Storbritannia under Verdenscupen i friidrett 2018, og kom der på femteplass. Hun forbedret sin personlige rekord til 17,31 meter under kvalifiseringsrunden i EM i friidrett 2018, men endte på tiendeplass i finalen med 17,15 meter. 

## Referanser


## Eksterne lenker
* 
*  Profil hos Samveldelekene 2018
*  Profil hos Team England
Occitanie

**Occitanie** er en administrativ region i Frankrike som grenser til regionene Nouvelle-Aquitaine i nordvest, Auvergne-Rhône-Alpes i nordøst, Provence-Alpes-Côte d'Azur i øst, Middelhavet i sørøst og Spania i sørvest. Occitanie ble etablert 1. januar 2016 ved en sammenslåing av de to tidligere administrative regionene Languedoc-Roussillon og Midi-Pyrénées. Regionshovedstaden er Toulouse.

Regionen er navngitt etter den kulturelle og historiske regionen Oksitania, som dekker et større område.

## Departementer
Regionen er inndelt i 13 departementer.

## Referanser


## Eksterne lenker
*
Alurnus

***Alurnus*** er en slekt biller som tilhører familiegruppen bladbiller (Chrysomelidae). Både larvene og de voksne (imago) er planteetere.

## Utseende
Ganske store (16-38 millimeter), brede, gjerne brokete fargede bladbiller. De er blant de større artene i denne gruppen. Hodet er lite, pronotum og dekkvingene ganske brede, uten tenner eller knøler. Antennene er ganske tynne.

## Levevis
Både larver og voksne lever på planter og eter fra dem. Disse artene er for det meste knyttet til palmer.

## Utbredelse
Slekten er utbredt i Mellom- og Sør-Amerika, fra Nicaragua i nord til Argentina i sør.

## Systematisk inndeling

Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien skjoldbiller, Cassidinae
****** stamme **[[Alurnini]]** Chapuis, 1875
******* slekten *Alurnus* Fabricius, 1775
******** *[[Alurnus batesii]]* Baly, 1864
******** *[[Alurnus bipunctatus]]* (Olivier, 1792)
******** *[[Alurnus boucardi]]* Rosenberg, 1898
******** *[[Alurnus chapuisi]]* Uhmann & Jolivet, 1952
******** *[[Alurnus costalis]]* Rosenberg, 1898
******** *[[Alurnus eckardtae]]* Günther, 1936
******** *[[Alurnus elysianus]]* Thomson, 1856
******** *[[Alurnus grossus]]* Fabricius, 1775
******** *[[Alurnus horni]]* Uhmann, 1935
******** *[[Alurnus humeralis]]* Rosenberg, 1898
******** *[[Alurnus lansbergei]]* Sallé, 1849
******** *[[Alurnus mutabilis]]* Waterhouse, 1881
******** *[[Alurnus obliquus]]* Uhmann, 1961
******** *[[Alurnus octopunctatus]]* Fairmaire, 1851
******** *[[Alurnus orbignyi]]* Blanchard, 1843
******** *[[Alurnus ornatus]]* Baly, 1869
******** *[[Alurnus salvini]]* Baly, 1885
******** *[[Alurnus secernendus]]* Uhmann, 1932
******** *[[Alurnus sexguttatus]]* Rosenberg, 1898
******** *[[Alurnus undatus]]* Brême, 1844

## Litteratur

## Eksterne lenker
* 
* Hispines of the World - ''Alurnus''
Nyssa biflora

***Nyssa biflora*** er et løvfellende tre i sumptrefamilien som vokser i sørøstlige USA. 

Følgende beskrivelse gjelder den vanligste underarten, *Nyssa biflora* subsp. *biflora*. Den blir 10–30 m høy, og stammen er ofte fortykket nederst. Den grå barken blir tidlig grovt furet med brede, vertikale ribber. Bladene varierer i form fra omvendt lansettformede til smalt elliptiske; de er 3,7–7,2 cm lange og 1,6–3,5 cm brede med en glinsende overside. De er som regel helrandede, men kan ha noen få grove tenner ytterst. Hannblomstene sitter 2–8 sammen, og hunn- og tvekjønnede blomster sitter 1–3 sammen. Frukten er en svart, av og til blå, steinfrukt, som er 7–14 mm lang.

*Nyssa biflora* vokser i fuktig subtropisk klima. Den trives på våt jord med torv, leire eller sand og finnes som regel på steder som oversvømmes store deler av vekstsesongen. Den forekommer sammen med sumpsypress, *[[Magnolia virginiana]]*, *[[Persea borbonia]]*, *[[Sabal palmetto]]*, virakfuru, atlantersypress, rødlønn, oksidentkulebusk, *[[Cliftonia monophylla]]*, kornell, *[[Cyrilla racemiflora]]*, *[[Forestiera acuminata]]*, *[[Gordonia lasianthus]]*, kristtorn, *[[Lyonia lucida]]* og *[[Morella (botanikk)|Morella]]*.

Utbredelsen omfatter kystslettene fra sørlige New Jersey, Delaware og østlige Maryland sørover til sørlige Florida og vestover til østlige Texas. Den finnes også i Mississippi-dalen nordover til Missouri og sørligste Illinois.

Det finnes også en annen underart, *Nyssa biflora* subsp. *ursina*. Den er buskaktig og blir bare 2–5 m høy. Bladene er smalt elliptiske til omvendt lansettformede, helrandede, 3–7 cm lange og 1–2 cm brede. Hannblomstene sitter 2–5 sammen, og hunn- og tvekjønnede blomster sitter 1–2 sammen. Frukten er svart, en sjelden gang blå, og 7–11 mm lang. Underarten forekommer kun i nordvestlige Florida der den vokser på åpne savanner.

*Nyssa biflora* er morfologisk svært lik sumptre (*Nyssa sylvatica*). Antall arter i dette komplekset oppgis til én, to eller tre i ulike kilder. Genetiske analyser viser at utviklingslinjene som førte fram til *N.&nbsp;biflora* og *N.&nbsp;sylvatica*, skilte lag i midtre miocen for 16,0–11,7 millioner år siden. Det er derfor mest riktig å betrakte dem som to ulike arter. Mellom subsp. *biflora* og subsp. *ursina* er det ingen genetiske forskjeller, men det foreslås likevel å regne dem til ulike underarter på grunn av forskjeller i vekstform, utbredelse og voksested.

## Referanser


## Eksterne lenker
*
Platyauchenia

***Platyauchenia*** er en slekt biller som tilhører familiegruppen bladbiller (Chrysomelidae). Både larvene og de voksne (imago) er planteetere.

## Utseende
Middelsstore (14-20 millimeter), flate, avlangt ovale, halvblanke, rødlige og svarte skjoldbiller. Hodet er lite, såvidt synlige ovenfra fordi pronotun er U-formet innbuktet foran, pronotum og dekkvingene ganske brede, uten tenner eller knøler. Pronotum er rundet, med store sideflater, svart i midten og rødlig på sidene. Dekkvingene er hovedsakelig svarte, med rødlige sider. Antennene er ganske tynne. Beina er ganske korte, føttene utvidete.

## Levevis
Både larver og voksne lever på planter og eter fra dem. Disse artene er knyttet til palmer.

## Utbredelse
Slekten er bare kjent fra Brasil.

## Systematisk inndeling

Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien skjoldbiller, Cassidinae
****** stamme **[[Alurnini]]** Chapuis, 1875
******* slekten *Platyauchenia* Sturm, 1843
******** *[[Platyauchenia latreillei]]* (Castelnau, 1840)
******** *[[Platyauchenia ruficollis]]* Staines, 2007

## Litteratur
* Staines, C.L. (2007) A new species of *Platyauchenia* Sturm, 1843 (Coleoptera: Chrysomelidae: Cassidinae) from Brazil. *Insecta Mundi* 0012: 1-7. http://journals.fcla.edu/mundi/article/view/25104 

## Eksterne lenker
* 
* Hispine Pests of Palms - ''Platyauchenia''
Pseudocalaspidea

***Pseudocalaspidea*** er en slekt biller som tilhører familiegruppen bladbiller (Chrysomelidae). Både larvene og de voksne (imago) er planteetere.

## Utseende
En ganske stor (20-25 millimeter), flat, avlangt oval, halvmatt, brunsvart skjoldbille, dekkvingenes sider med et langt, gulaktig eller rødlig felt. Hodet er lite, men godt synlig ovenfra. Pronotum er rundet, uten store sideflater, mye smalere enn dekkvingene. Dekkvingene er rundede. Antennene er ganske tynne. Beina er ganske korte, føttene utvidete.

## Levevis
Både larver og voksne lever på planter og eter fra dem. Vertsarten for denne, trolig nokså sjeldne, arten er ukjent, men beslektede arter lever på palmer.

## Utbredelse
Arten er kjent fra Colombia, Ecuador og Peru, muligens også fra Mexico.

## Systematisk inndeling

Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien skjoldbiller, Cassidinae
****** stamme **[[Alurnini]]** Chapuis, 1875
******* slekten *Pseudocalaspidea* Jacobson, 1899
******** *[[Pesudocalaspidea cassidea]]* (Westwood, 1842)

## Litteratur
*

## Eksterne lenker
* 
* Hispines of the World - ''Pseudocalaspidea''
Idrettsklubben Start i 2019

## [[1. divisjon fotball for menn 2017|OBOS-Ligaen (1. divisjon)]]

Start kvalifiserte seg til Eliteserien. 

I det avgjørende oppgjøret mot Lillestrøm vant klubben på den såkalte bortemålsreglen (hvis resultatet etter hjemme- og bortekamp er uavgjort, vinner den klubben som har scoret flest mål på bortebane).

I oppgjøret på Åråsen 11. desember, ledet Lillestrøm 4-0 da det gjensto 14 Minutter av ordinær spilletid. Målene til Martin Ramsland i det 76., det 79. og det 82. minuttet snudde kampen.

## Cupkamper
*Utdypende artikkel: [[Norgesmesterskapet i fotball for menn 2019|Norgesmesterskapet 2019]]*

## Spillerstatistikk

## Kort

## Start 2
Start 2 spiller i 2019 i 3. divisjon (nivå 4).

## Treningskamper

For å forberede seg på den forestående kvalifikasjonsturneringen for Eliteserien satte Start søndag 24. november opp en såkalt internkamp på Sparebanken Sør-Arena. Dommer og linjemenn var på plass og det var gratis adgang for publikum. Kampen gikk mellom et gult lag og et sort lag (hjemmdrakt mot bortedrkt) og alle spillerne var fra Start. Gult lag vant kampen med 5-0. I pausen byttet noen spillere fra gult lag til svart lag og omvendt. Målscorerene var Sigurdarson (2 mål), Markovic og Skaanes (2 mål).

## Treningsleirer
**28. januar - 17. februar**

Treningsopphold på Grand Canaria. 
Treningskamp mot Brann (1-1).

**27. februar - 14. mars** 

Treningsopphold i Marbella, Spania. Treningskamper mot Nest Sotra (0-0), Jerv (1-0), Bodø/Glimt (0-1) og finske Inter Turku (2-0)

## Referanser


## Kilder
Anisodera

***Anisodera*** er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.

## Utseende
Middelsstore (9-20 millimeter), avlange, er eller mindre rødbrunlige skjoldbiller. Hodet er lite, antennene tynne og rundt halvparten så lange som kroppen, som er nokså jevnbred. Pronotum er noe rundet, hos noen av artene med lengdefurer. Dekkvingene er jevnbrede, med opphøyde lengderibber, beina forholdsvis korte.

## Levevis
Både larver og voksne lever på planter og eter fra dem. Denne gruppen lever for det meste på bananplanter, Costaceae og planter i ingefærfamilien.

## Utbredelse
Gruppen er utbredt i Sørøst-Asia, fra India og Sri Lanka i vest til Filippinene i øst.

## Systematisk inndeling

Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien skjoldbiller, Cassidinae
****** stamme **[[Anisoderini]]** Chapuis, 1875
******* slekten ***Anisodera*** Chevrolat *in* Dejean, 1836
******** *[[Anisodera batangae]]* Uhmann, 1954
******** *[[Anisodera bloetei]]* Uhmann, 1930
******** *[[Anisodera bowringii]]* Baly, 1858
******** *[[Anisodera brevelineata]]* Pic, 1924
******** *[[Anisodera candezei]]* Gestro, 1897
******** *[[Anisodera carinifera]]* Uhmann, 1960
******** *[[Anisodera cornuta]]* Uhmann, 1928
******** *[[Anisodera densa]]* Uhmann, 1937
******** *[[Anisodera elongata]]* Gestro, 1885
******** *[[Anisodera fallax]]* Gestro, 1899
******** *[[Anisodera ferruginea]]* (Fabricius, 1801)
******** *[[Anisodera fraterna]]* Baly, 1888
******** *[[Anisodera gracilis]]* (Guérin-Menéville, 1840)
******** *[[Anisodera guerini]]* Baly, 1858
******** *[[Anisodera humilis]]* Gestro, 1897
******** *[[Anisodera integra]]* Weise, 1922
******** *[[Anisodera lucidiventris]]* Guérin-Méneville, 1840
******** *[[Anisodera mannaensis]]* Uhmann, 1930
******** *[[Anisodera marginella]]* Weise, 1922
******** *[[Anisodera modesta]]* Weise, 1922
******** *[[Anisodera nigrolineata]]* Gestro, 1906
******** *[[Anisodera obscura]]* Gestro, 1897
******** *[[Anisodera propinqua]]* Baly, 1888
******** *[[Anisodera rugulosa]]* Chen & Yu, 1964
******** *[[Anisodera rusticana]]* Weise, 1897
******** *[[Anisodera sculpticollis]]* Gestro, 1910
******** *[[Anisodera sheppardi]]* Baly, 1858
******** *[[Anisodera sinuata]]* Weise, 1922
******** *[[Anisodera submarginella]]* Uhmann, 1960
******** *[[Anisodera suturella]]* Uhmann, 1939
******** *[[Anisodera testacea]]* Gestro, 1897
******** *[[Anisodera tuberosa]]* Gestro, 1897
******** *[[Anisodera wegneri]]* Uhmann, 1960

## Eksterne lenker
* Hispines of the World - ''Anisodera''
*
Chelobasis

***Chelobasis*** er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.

## Utseende
Middelsstore, avlange, blanke, gule eller røde og svarte bladbiller, ikke typisk utseende til skjoldbiller å være. Hodet er lite, med et smalt, neseaktig fremspring mellom antennene, pronotum rektangulært og dekkvingene nokså jevnbrede med tydelige punktrader. Antennene er ganske tynne, omtrent så lange som hode + pronotum.

## Levevis
Både larver og voksne lever på planter og eter fra dem. Disse artene lwever på slekten *[[Heliconia]]* (Heliconiaceae) og bananplanter.

## Utbredelse
Slekten lever i Mellom- og Sør-Amerika, fra Guatemala i nord til Bolivia i sør.

## Systematisk inndeling

Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien skjoldbiller, Cassidinae 
****** stamme **[[Arescini]]** Chapuis, 1875
******* slekten ***Chelobasis*** Gray, 1832
******** *[[Chelobasis aemulus]]* (Waterhouse, 1881)
******** *[[Chelobasis bicolor]]* Gray, 1832
******** *[[Chelobasis laevicollis]]* (Waterhouse, 1879)
******** *[[Chelobasis perplexa]]* (Baly, 1858)

## Litteratur

## Eksterne lenker
* Hispines of the World - ''Chelobasis''
*
Fra en hunds dagbok

***Fra en hunds dagbok*** (*Gréti…! (egy kutya feljegyzései)*) er en ungarsk tegnefilm fra 1986, skrevet og arrangert av Nepp József. Filmen ble produsert av Sárosi István. Tamás Deák sto for musikken. TV-filmen ble produsert i Pannonia Film Studio og publisert i TV-kanalen M2. Filmen gikk som en bearbeidet TV-serie i fire deler for NRK Barne-TV i juni 1990.

## Referanser


## Eksterne lenker
*
Lasiochila

***Lasiochila*** er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.

## Utseende
Middelsstore, avlange og smale, er eller mindre rødbrunlige skjoldbiller. Oversiden er blank og kraftig punktert. Hodet er lite, antennene litt kraftige og knapt halvparten så lange som kroppen, som er nokså jevnbred. Pronotum er avrundet firkantet. Dekkvingene er jevnbrede, med kraftige punktrader, beina forholdsvis korte.

## Levevis
Både larver og voksne lever på planter og eter fra dem. Denne slekten lever på bambus og andre storvokste gress.

## Utbredelse
Slekten er utbredt i Sørøst-Asia, fra India i vest til Taiwan i øst.

## Systematisk inndeling

Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien skjoldbiller, Cassidinae
****** stamme **[[Anisoderini]]** Chapuis, 1875
******* slekten ***Lasiochila*** Weise, 1916
******** *[[Lasiochila angusta]]* Uhmann, 1954
******** *[[Lasiochila anthracina]]* Yu, 1985
******** *[[Lasiochila bakeri]]* Uhmann, 1930-1932
******** *[[Lasiochila bicolor]]* Pic, 1924
******** *[[Lasiochila cylindrica]]* (Hope, 1831)
******** *[[Lasiochila dimidiatipennis]]* Chen & Yu, 1962
******** *[[Lasiochila estigmenoides]]* Chen & Yu, 1962
******** *[[Lasiochila excavata]]* (Baly, 1858)
******** *[[Lasiochila feae]]* (Baly, 1888)
******** *[[Lasiochila gestroi]]* (Baly, 1888)
******** *[[Lasiochila goryi]]* (Guérin-Méneville, 1840)
******** *[[Lasiochila imitans]]* Uhmann, 1951
******** *[[Lasiochila insularis]]* (Gestro, 1917)
******** *[[Lasiochila jitrana]]* Uhmann, 1954
******** *[[Lasiochila latior]]* Yu, 1985
******** *[[Lasiochila longipennis]]* (Gestro, 1906)
******** *[[Lasiochila macilenta]]* (Gestro, 1906)
******** *[[Lasiochila mediovittata]]* (Gestro, 1920)
******** *[[Lasiochila monticola]]* Chen & Yu, 1964
******** *[[Lasiochila nasuellii]]* (Gestro, 1890)
******** *[[Lasiochila nigra]]* (Maulik, 1919)
******** *[[Lasiochila parallela]]* (Chapuis, 1876)
******** *[[Lasiochila rufa]]* (Guérin-Méneville, 1840)
******** *[[Lasiochila thoracica]]* (Chapuis, 1876)
******** *[[Lasiochila vitalisi]]* (Maulik, 1919)

## Litteratur

## Eksterne lenker
* Hispines of the World - ''Lasiochila''
*
Liste over ordførere i Hobøl

**Liste over ordførere i Hobøl**. Hobøl prestegjeld ble opprettet som eget formannskapsdistrikt (landkommune) ved innføringen av formannskapslovene av 1837. Kommunens grenser har siden vært uendret. I 2020 blir Hobøl kommune slått sammen med Askim, Eidsberg, Spydeberg og Trøgstad kommuner til den nye Indre Østfold kommune.

## Referanser
Kontrastmiddel

**Kontrastmiddel** er midler som brukes i radiologiske billedundersøkelser for å øke kontrasten mellom ulike vev og organer i kroppen. 

De kontrastholdige strukturene «lyser opp» og fremtrer tydeligere på bildet. Virkningen skyldes at røntgenstrålene absorberes og svekkes i vanlige røntgen- eller computertomografiundersøkelser (CT). 

Magnetresonanstomografi (MR)-kontrasten endrer relaksasjonstiden, mens ultralydkontrasten bidrar til en økt motstand mot utbredelse av lyd (akustisk impedans).

## Bivirkninger
Kontrastmidlene er vanligvis helt ufarlige, men noen pasienter har sykdommer som gjør at de tåler dem dårligere. Spesielt gjelder dette kontrastmidler som sprøytes inn i blodårene (intravenøst).

## Referanser
Yapgropa

**Yapgropa** er ei djuphavsrenne i det vestlige Sør-Stillehavet. Renna går øst for øya Yap i Mikronesia. Yapgropa er om lag 650 kilometer lang har et maksimalt djup på 8&nbsp;527 meter. Den er en del av en serie forsenkinger som strekker seg fra Kurilgropa lengst nord, over Japangropa, Boningropa til Marianergropa i sør, nord for Yapgropa.

## Referanser
Tongagropa

**Tongagropa** er ei djuphavsrenne i det vestlige Sør-Stillehavet. Renna går øst for Tonga og strekker seg sørover i retning Kermadecgropa. Tongarenna er om lag 1&nbsp;375 kilometer lang, 80 kilometer brei og har et gjennomsnittlig djup på 6&nbsp;000 meter. Maksimal djup er 10&nbsp;882 meter. Tongagropa er danna i subduksjonssona der Stillehavsplaten møter Den indoaustralske kontinentalplaten.

## Referanser


## Eksterne lenker
*
Sør-Sandwich-gropa

**Sør-Sandwich-gropa** er ei djuphavsrenne i Sør-Atlanterhavet. Renna ligger øst for Sør-Sandwichøyene og vest for den midtatlantiske ryggen mellom Sør-Amerika og Antarktika. Maksimalt djup er 8&nbsp;325 meter. Sør-Sandwich-gropa er danna i subduksjonssona der Den søramerikanske kontinentalplaten møter Sandwichplaten.

## Referanser
Puerto Rico-gropa

**Puerto Rico-gropa** er en dyphavsgrop i Nord-Atlanterhavet. Gropen går parallelt med nordkysten av øyen Puerto Rico og er omtrent 1&nbsp;750 kilometer lang og 100 kilometer bred. Største dyp er 8&nbsp;380 meter, det dypeste i Atlanterhavet. Gropen ligger i sonen der Den karibiske platen møter Den nordamerikanske kontinentalplaten.

## Referanser
Kurilgropa

**Kurilgropa** er ei djuphavsrenne i det nordlige Stillehavet øst for Kamtsjatka, øygruppa Kurilene og Hokkaido. Renna er om lag 2&nbsp;900 kilometer lang, maksimalt 10&nbsp;542 meter djup og dekker et område på 264&nbsp;000 kvadratkilometer. Den er en del av en serie forsenkinger som strekker seg fra Kurilgropa i nord og videre sørover til Japangropa, Boningropa og  Marianergropa. Kurilgropa er danna i subduksjonssona der Okhotskplaten møter Stillehavsplaten.

## Referanser
Ny-Hebridenegropa

**Ny-Hebridenegropa** er ei djuphavsrenne i utkanten av Korallhavet i det vestlige Sør-Stillehavet. Renna går mellom Vanuatu og Ny-Caledonia, er om lag 1200 kilometer lang, 70 kilometer brei og 7600 meter eller mer djup.

## Referanser
New Britain-gropa

**New Britain-gropa** er ei djuphavsrenne sør for New Britain i Salomonsjøen i det vestlige Sør-Stillehavet. Maksimalt djup er 9140 meter.

## Referanser
Kermadecgropa

**Kermadecgropa** er ei djuphavsrenne i det vestlige Sør-Stillehavet. Renna er om lag 1200 kilometer lang, går fra Nordøya på New Zealand og nordover øst for Kermadecøyene og videre mot Tongagropa. Maksimalt djup i Kermadecgropa er 10&nbsp;047 meter. Renna er danna i subduksjonssona der Stillehavsplaten møter Den indoaustralske kontinentalplaten.

## Referanser
Javagropa

**Javagropa**, eller **Sundagropa**, er ei djuphavsrenne øst i Indiahavet. Gropa strekker seg over 3200 kilometer i ei bue om lag 305 kilometer sør for Sumatra, Java og østover til Sundaøyene i Indonesia. Nordover strekker renna seg til øygruppa Andamanene i Bengalbukta. Utafor Sumatra er gropa delt i to parallelle løp av en havrygg. Maksimalt havdjup er 7450 meter, det djupeste i Indiahavet. Renna er danna i subduksjonssona der sundaplata og den indoaustralske kontinentalplata møtes. Jordskjelvet som skapte tsunamien i Indiahavet i 2004 fant sted i nordskråninga av Javagropa.

## Referanser


## Eksterne lenker
*
Naomi Metzger

**Naomi Metzger** (født **Ogbeta**; 1998) er en britisk friidrettsutøver. Hun konkurrerer hovedsakelig i tresteg. Metzger ble britisk mester i tresteg i 2017 og 2018.

## Idrettskarriere
### Sesongen 2015
Metzger ble engelsk U20-mester i 2015, med et hopp på 12,98 meter. Hun deltok i Ungdoms-VM i friidrett 2015 i Cali i Colombia, og fikk 13. beste resultat i kvalifiseringsrunden, og nådde dermed ikke finalen.

### Sesongen 2016
Hun vant tresteg under det nordengelske U20-mesterskapet innendørs i 2016, og vant også det engelske U20-mesterskapet innendørs. Hun kom på andre plass i Welsh Athletics International. Utendørs vant hun tresteg under det nordengelske U20-mesterskapet i friidrett og det engelske U20-mesterskapet. 

### Sesongen 2017
Hun ble igjen nordengelsk U20-mester innendørs i 2017, og vant det britiske universitetsmesterskapet innendørs (BUCS Championships). Hun vant det nordengelske U20-mesterskapet utendørs i juni, og vant det engelske U20-mesterskapet. Hun satte ny personlig rekord da hun vant Britisk mesterskap i friidrett 2017, med 13,64 meter, og hun slo Sineade Gutzmore med 20 cm. Under U20-EM i friidrett 2017 fikk hun bronse i tresteg, bak Violetta Skvartsova og Ilionis Guillaume. 

### Sesongen 2018
Det engelske mesterskapet i friidrett innendørs 2018 ble arrangert i Sheffield, og Metzger vant der seniorklassen. I Britisk mesterskap i friidrett innendørs 2018 vant hun gull (Kimberly Williams vant stevnet men stilte utenfor konkurranse), med ny personlig rekord innendørs på 13,65 meter. Hun vant tresteg under det britiske universitetsmesterskapet utendørs, og vant det engelske U23-mesterskapet og Britisk mesterskap i friidrett 2018. 

I juli representerte hun Storbritannia under Verdenscupen i friidrett 2018, og kom på sjetteplass i tresteg. Under EM i friidrett 2018 forbedret hun sin personlige rekord i kvalifiseringsrunden til 14,15 meter, og kom på 12.-plass i finalen med 13,94 meter.

## Referanser


## Eksterne lenker
* 
*  Profil hos British Athletics
Japangropa

**Japangropa** er ei djuphavsrenne vest i det nordlige Stillehavet øst for Japan. Gropa strekker seg fra øygruppa Kurilene til Izuøyene og er en del av en serie forsenkinger fra Kurilgropa i nord til Boningropa og  Marianergropa i sør. Maksimalt havdjup i Japangropa er 8513 meter. Japangropa er danna i subduksjonssona der Stillehavsplaten og Okhotskplaten møtes.

## Referanser


## Eksterne lenker
*
Diamantinagropa

**Diamantinagropa**  er ei djuphavsrenne i Indiahavet. Renna strekker seg vestover fra sørvestkysten av Vest-Australia. Det er en riftdal danna da Australia blei skilt fra Antarktika for mellom 60 og 50 millioner år sia.

## Referanser
Caymangropa

**Caymangropa** er ei djuphavsrenne vest i Karibhavet. Den ligger sør for Caymanøyene og nord for Jamaica og strekker seg fra Windwardpassasjen sørøst for Cuba og vestover mot Hondurasbukta. Maksimalt havdjup er 7686 meter, djupest i Karibhavet. Renna ligger i sona der Den karibiske platen møter Den nordamerikanske kontinentalplaten. På 5 kilometers djup i Caymangropa finnes det hydrotermiske skorsteiner.

## Referanser
Boningropa

**Boningropa** er ei djuphavsrenne i det vestlige Stillehavet utafor Ogasawara (Boninøyene) i Japan. Renna strekker seg sørover i retning Marianergropa og er en del av en serie forsenkinger som starter med Kurilgropa og deretter Japangropa i nord. Maksimalt havdjup er rundt 10&nbsp;000 meter. Boningropa er danna i subduksjonssona der Stillehavsplaten og Filippinerplaten møtes.

## Referanser
Aleutergropa

**Aleutergropa** er ei djuphavsrenne i det nordlige Stillehavet. Den går langs sørsida av øygruppa Aleutene fra Alaskabukta og vestover til Kommandørøyene, øst for Kamtsjatkahalvøya. Renna er 3700 kilometer lang. Maksimalt havdjup er 8&nbsp;109 meter. Aleutergropa er danna i subduksjonssona der Stillehavsplaten møter Den nordamerikanske kontinentalplaten.

## Referanser


## Eksterne lenker
*
Frithjof E. Rasmussen AS

**Frithjof E. Rasmussen** AS er en norsk urgrossist stiftet av Frithjof E. Rasmussen sr. i 1945. Selskapet leverer klokker og smykker til gullsmeder, urmakere og andre bransjer i Norge. Hovedkontoret med serviceverksted ligger i Oslo og ble i 2019 drevet av 3. generasjon Rasmussen.

## Eksterne lenker
*
Conchyloctenia

***Conchyloctenia*** er en artsrik slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.

## Utseende
Middelsstore, ovale, blanke, gulbrunaktige skjoldbiller, kan ha svarte tegninger. Kroppen er dekket av pronotum og dekkvinger som danner et skjold, dette er hvelvet og ikke så flatt som hos mange andre skjoldbiller. Hodet er lite, antennene tynne og rundt halvparten så lange som kroppen, som er oval. Pronotum er noe rundet, beina forholdsvis korte.

## Levevis
Både larver og voksne lever på planter og eter fra dem. Denne slekten finnes blant annet på søtvierfamilien og vindelfamilien.

## Utbredelse
Gruppen er utbredt i Afrika.

## Systematisk inndeling

Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien skjoldbiller, Cassidinae
****** stamme **[[Aspidimorphini]]** Chapuis, 1875
******* slekten ***Conchyloctenia*** Spaeth, 1902
******** *[[Conchyloctenia adspersa]]* (Fabricius, 1801)
******** *[[Conchyloctenia aruwimiensis]]* (Gorham, 1892)
******** *[[Conchyloctenia aspidiformis]]* Borowiec, 1994
******** *[[Conchyloctenia bipuncticollis]]* (Boheman, 1854)
******** *[[Conchyloctenia bonnyana]]* (Gorham, 1892)
******** *[[Conchyloctenia capensis]]* Swietojanska & Borowiec, 2002
******** *[[Conchyloctenia fibrata]]* Spaeth, 1912
******** *[[Conchyloctenia hepatica]]* (Boheman, 1854)
******** *[[Conchyloctenia hybrida]]* (Boheman, 1854)
******** *[[Conchyloctenia illota]]* (Boheman, 1854)
******** *[[Conchyloctenia mouffleti]]* (Boheman, 1854)
******** *[[Conchyloctenia multimaculata]]* Spaeth, 1917
******** *[[Conchyloctenia nigrovittata]]* (Boheman, 1854)
******** *[[Conchyloctenia praecox]]* (Boheman, 1854)
******** *[[Conchyloctenia punctata]]* (Fabricius, 1787)
******** *[[Conchyloctenia signatipennis]]* (Boheman, 1854)
******** *[[Conchyloctenia tripuncticollis]]* (Boheman, 1862)

## Litteratur
* J. Swietojasnka og L. Borowiec (2002) A new species of Conchyloctenia SPAETH from South Africa and redescription of Aspidimorpha kilimana WEISE, bona species (Coleoptera: Chrysomelidae: Cassidinae: Aspidimorphini). *Genus* 13: 211-217. Available from: https://www.researchgate.net/publication/267388626_A_new_species_of_Conchyloctenia_SPAETH_from_South_Africa_and_redescription_of_Aspidimorpha_kilimana_WEISE_bona_species_Coleoptera_Chrysomelidae_Cassidinae_Aspidimorphini (accessed Jan 09 2019).
* Nettside om slekten, med bilder av artene

## Eksterne lenker
*
TV-året 2019

**TV-året 2019** er en oversikt over hendelser, programmer og avdøde TV-personligheter i 2019.

## Hendelser og TV-begivenheter
* 23. februar – Leonora vinner Dansk Melodi Grand Prix på DR med låten «Love Is Forever».
* 2. mars – Gruppen KEiiNO vinner Melodi Grand Prix på NRK1 med låten «Spirit in the Sky».
* 2. mars – Gruppen Hatari vinner den islandske finalen Söngvakeppnin med låten «Hatrið mun sigra».
* 9. mars – John Lundvik vinner Melodifestivalen på SVT1 med sangen «Too Late for Love».
* 26. april – Det originale Beat for Beat-bandet har sin siste sending. 
* 14.–18. mai – Israels offentlige kringkastingsselskap arrangerer Eurovision Song Contest i Tel Aviv i Israel. Vinneren blir Nederland med «Arcade», fremført av Duncan Laurence. Norges KEiiNO og «Spirit in the Sky» vinner telefonavstemningen, men ender på sjetteplass sammenlagt.
* 25. mai – Anna Vestrheim og Emma Ylvisåker vinner MGPjr på NRK1 med sangen «Kloden er syk».
* 20. oktober – TV-aksjonen «På egne ben» arrangeres, og pengene går til CARE Norge. Dette er den 46. aksjonen i rekken, og over 225 millioner kroner kommer inn.
* 15. november – Det nye Beat for Beat-bandet har sin første sending. 

## TV-programmer
### Norge

### Verden

## Priser
* 2. februar: Gullfisken (TV 2) – årlig pris til beste tv-reklamefilm fra det foregående året. Vinner blir Rema 1000-reklamen «Smarthus», laget av Try reklamebyrå.
* 30. mars: Spellemannprisen 2018 (NRK1) fra Chateau Neuf i Oslo, med Julie Bergan og Tarjei Strøm som programledere. Alan Walker kåres til Årets spellemann, mens gruppen D.D.E. mottar hedersprisen.
* 11. mai: Gullruten 2019 (TV 2) fra Grieghallen i Bergen.

## Dødsfall

## Referanser


## Eksterne lenker
*
Atacamagropa

**Atacamagropa**  eller **Peru–Chile-gropa** er ei djuphavsrenne i det sørøstlige Stillehavet utafor kysten av Chile og Peru. Renna er 5&nbsp;900 kilometer lang , 64 kilometer brei og maksimalt 8&nbsp;065 meter djup. Den er danna i subduksjonssona der Nazcaplaten møter Den søramerikanske kontinentalplaten.

## Referanser
Tom Hagen

**Tom Hagen** (født 1950) er en norsk bygningsingeniør, eiendomsbesitter, forretningsmann og milliardær. Han ble i 2018 siktet for drap eller medvirkning til drap på sin ektefelle Anne-Elisabeth Falkevik Hagen, som forsvant samme år. Etter flere års etterforskning ble siktelsen mot Hagen henlagt i 2024.

## Forretninger
Hagen grunnla selskapet Elkraft AS i 1992, og han har i tillegg drevet utstrakt eiendomshandel. Magasinet *[[Kapital (tidsskrift)|Kapital]]* anslo i 2018 at hans formue var på 1,7 milliarder norske kroner.

## Drapssiktelse

Den 31. oktober 2018 forsvant hans kone Anne-Elisabeth Falkevik Hagen, og etter at det angivelig ble fremsatt krav om løsepenger på 9 millioner euro antok norsk politi først at hun ble kidnappet av personer med økonomisk vinning som motivasjon. Betalingen ble krevd i kryptovalutaen Monero. Politiet la først lokk på saken, men offentligjorde den i januar 2019. 

Den 28. april 2020 ble Tom Hagen pågrepet og siktet for drap, eller medvirkning til drap, på Anne-Elisabeth Falkevik Hagen. Politiet mistenker ham også for å ha fabrikkert løsepengekravet for å dekke over forbrytelsen. Han ble varetektsfengslet for fire uker, etter kjennelse i Nedre Romerike tingrett. Kjennelsen ble anket til Eidsivating lagmannsrett, som med to mot tre stemmer avsa kjennelse for at Hagen skulle løslates fra varetekt. Politiet anket kjennelsen til Høyesterett. Anken ble sendt til lagmannsretten, som ga anken oppsettende virkning. Dette innebar at Hagen skulle sitte i varetekt til Høyesterett fikk behandlet saken. 8. mai forkastet Høyesterett politiets anke, og Hagen ble løslatt fra varetektsarresten, men drapssiktelsen ble opprettholdt. Umiddelbart etter løslatelsen ønsket politiet å pågripe ham igjen på nytt grunnlag, men statsadvokaten sa nei på det tidspunktet fordi han nettopp var løslatt. 18. oktober 2024 ble siktelsen mot Hagen henlagt med begrunnelsen at intet straffbart forhold er bevist.

## Referanser
Nilgiraspis

***Nilgiraspis*** er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.

## Utseende
En middelsstor, bred og litt flat, blank, gul og brunsvart skjoldbille. Kroppsformen er bredt oval. Kroppen er dekket av pronotum og dekkvinger som danner et skjold, den midtre delen er opphøyd, men sidene ganske flate. Den midtre delen er stort sett brunsvart, sidene for det meste gulaktige, men gjerne med brunsvarte utløpere slik at den dannes en "X"-tegning. Sette fra siden minner arten i formen om et albuskjell. Hodet er lite, antennene tynne og rundt halvparten så lange som kroppen. Pronotum er noe rundet, beina forholdsvis korte. Dekkvingenes forhjørner er noe spisst framtrukne.

## Levevis
Både larver og voksne lever på planter og eter fra dem.

## Utbredelse
Arten lever i Sørøst-Asia: India, Thailand, Laos og det sørlige Kina.

## Systematisk inndeling

Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien skjoldbiller, Cassidinae
****** stamme **[[Aspidimorphini]]** Chapuis, 1875
******* slekten ***Nilgiraspis*** Spaeth, 1932
******** *[[Nilgiraspis andrewesi]]* (Spaeth, 1914)

## Litteratur

* Nettside om slekten, med bilder av artene

## Eksterne lenker
*
Craspedonta

***Craspedonta*** er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.

## Utseende
Middelsstore, brede og noe flate, avlangt ovale, blanke, mørke skjoldbiller. Som oftest er pronotum og den indre del av antennene rødlig eller oransje, dekkvingene svarte. Hodet er lite, pronotum og dekkvingene bredt rundede. Hodet er knapt synlig ovenfra. Antennene er ganske tynne, betydelig lengre enn hode + pronotum. Dekkvingene har rynkete overflate.

## Levevis
Både larver og voksne lever på planter og eter fra dem. I alle fall noen av artene er knyttet til planteslekten *[[Gmelina (botanikk)|Gmelina]]* (Verbenaceae).

## Utbredelse
Slekten er utbredt i Sørøst-Asia.

## Systematisk inndeling

Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien skjoldbiller, Cassidinae
***** underfamilien **[[Hispinae]]**, Gyllenhal, 1813  
****** stamme **[[Basiprionotini]]** Gressitt, 1952
******* slekten *Craspedonta* Chevrolat *in* Dejean, 1836
******** *[[Craspedonta andrewesi]]* Weise, 1897
******** *[[Craspedonta laotica]]* Swietojanska & Borowiec, 2000
******** *[[Craspedonta levis]]* Borowiec, 1993
******** *[[Craspedonta leyana]]* (Latreille, 1807)
******** *[[Craspedonta mouhoti]]* Balý, 1864
******** *[[Craspedonta obscura]]* Weise, 1897

## Litteratur
* Liste over artene, med bilder

## Eksterne lenker
* ITIS Report - ''Craspedonta''
*
Veisperringer

Diktsamlingen ***Veisperringer*** av Gunvor Hofmo (1921-1995), ble gitt ut i 1973 av Gyldendal forlag. Den består av 35 individuelle dikt, med et gjennomgående politisk tema. Diktene viser et modernistisk brudd med bundne verseformer, men benytter likevel rester av typiske trekk som rim og gjentagelser.

## Diktet «Veisperringer»
Diktet «Veisperringer», som også er navnet på diktsamlingen, handler om døden og hvordan den hindrer menneskets fremtid og fører til at man glemmer sin fortid. Etter døden vil alle minner bli gravlagt av «forråtnelsens sorte engler». Døden blir beskrevet som en «veisperring» mot fremtiden. I en biografi om henne fra 2000 ble hun kalt *Mørkets sangerske* i tilknytning til at mange av hennes dikt i samlingen handler om død.

## Referanser
Cold Turkey

**Cold Turkey** var John Lennons andre single. Sangen handlet om Lennons og Yoko Onos kamp mot heroinavhengighet, der de brukte en avvenningsmetode kjent som «Cold Turkey», det vil si å kutte helt ut substansen uten gradvis overgang eller støttesubstanser. B-siden er «Don't Worry Kyoko (Mummy's Only Looking for Her Hand in the Snow)», et verk av Yoko Ono, der hun synger, hyler og sier «Don't worry» gjentatte ganger. Originalt var det en akustisk versjon første gang fremført i Toronto i 1969, men innspillingen i studio var med Eric Clapton på elektrisk gitar og med Ringo Starr på trommer i stedet for Alan White.

Singelen ble ingen suksess. I USA kom den bare på 30. plass, mens den nådde 14. plass i Storbritannia. Lennon antydet at den ikke ble spilt på radio på grunn av temaet for sangen.

## Besetning
Ifølge opplysninger på singlen.

**Cold Turkey**
* John Lennon: Vokal, gitar
* Eric Clapton: Gitar
* Klaus Voormann: bass
* Ringo Starr: drums

**Don’t Worry Kyoko (Mummy’s Only Looking For A Hand In The Snow)**
* Yoko Ono: Vokal
* John Lennon: Vokal, gitar
* Eric Clapton: Gitar
* Klaus Voormann: bass
* Ringo Starr: trommer

## Referanser
Alutor

**Alutor** eller **Aljutor** (Alutor: Нәмәлʔу, Nәmәl'u) er et tsjuktsji-kamtsjatkansk språk som i 2002 ble talt av omtrent 250 mennesker. Språket brukes av alutor-folket i Kamtsjatka-regionen i Øst-Russland. Fram til 1958 mente mange russiske eksperter at alutor var en dialekt av korjakisk, men idag mener de fleste at det er et eget språk.

## Fonologi
Alutor har seks vokaler som kan være både lange og betonet. Schwa kan ikke være lang, og kan kun betones under visse forhold.

### Vokaler

### Konsonanter
Alutor har 19 konsonanter.

### Betoning
Betoningen i Alutor faller som regel på den andre stavelsen, og kan aldri falle på den siste stavelsen.

Hvis den andre stavelsen i ett ord er åpen og har en schwa blir tykket flytt til første stavelse. Hvis den første stavelsen også er åpen med schwa, blir en ny stavelse legget til ved å doble siste konsonant og legge til schwa for å skape en lukket stavelse, f.eks: */ˈmə.tan/ -> /məˈtan.**nə**/ 'mygg'.

## Skriftspråk
Alutor er for det meste skrevet med en modifisert versjon av det kyrilliske alfabet:

## Grammatikk
Alutor er et polysyntetisk språk:

Både prefikser og suffikser blir brukt:

### Setningsstruktur
Alutor bruker en ergativ setningsstruktur. Det er ingen fast ordstilling, men Agent-Verb-Objekt og Verb-Agent-Objekt er de vanligste ordstillingene i språket.

### Substantiv
Substantiv er bøyd i nummer, kasus, bestemt form og grammatisk person.

Det er tre numre, entall, totall og tretall. For første deklinasjon er det kun forskjell på tall i absolutiv kasusen, mens i andre deklinasjon er det forskjellig bøyning for alle kasusene

## Eksempeltekst
mej m-ə-n-ə-kjav-ə-n pəsa qoq, ana ɣətʔav-ə-tkə jəlq-ə-lʔ-ə-n unʲunʲu-pil - Hei, jeg skal vekke barnet mitt som sover, kanskje han/hun er sulten.

ʔəllaʔ-a tu-nina wapaq-u to jəlq-ə-lqiv-i - Moren min spiste fluesopp og sovnet

Rəvraŋa ajusq-ə-k ilɣətav-i tu nəməlʔ-ə-ŋ kimitʔ-ep-i - Ryvrana vasket seg i en kilde, og tok på seg nymylan klær.

## Referanser
Shaved Fish

***Shaved Fish*** var det første samlealbumet til John Lennon basert på tidligere verk. Samleplaten inneholdt singler fra 1969 til 1974. Det betyr at Ingen av de tre avantgardistiske albumene ble inkludert og heller ikke *[[Rock 'n' Roll (John Lennon album)|Rock 'n' Roll]]* til tross for at i salgstall var «Stand By Me» en større suksess en flere sanger som kom med. Dette var Lennons eneste samlealbum i hans levetid, og det nest siste albumet han ga ut i live. Rolling Stone omtalte albumet som diffust og som et godt bilde på Lennons forvirrende karriere post-Beatles. *Shaved Fish* ble ikke en salgssuksess.

## Spor
;Side en
* «Give Peace a Chance» (1969)
* «Cold Turkey» (1969)
* «Instant Karma!» (1970)
* «Power to the People» (1971)
* «Mother» (1970)
* «Woman Is the Nigger of the World» (1972)

;Side to
* «Imagine» (1971)
* «Whatever Gets You thru the Night» (1974)
* «Mind Games» (1973)
* «#9 Dream» (1974)
* «Happy Xmas (War Is Over)» (1971)

## Referanser


## Eksterne lenker
*
Katanga

**Katanga** kan referere til:

*Staten Katanga, utbryterrepublikk som proklamerte sin uavhengighet fra Republikken Kongo (Léopoldville) den 11. juli 1960.
*Katanga (tidligere provins), tidligere provins i Den demokratiske republikken Kongo, og het mellom 1971 og 1997 Shaba-provinsen.
*Haut-Katanga (Øvre Katanga), provins i Den demokratiske republikken Kongo.
*1817 Katanga, en hovedbelteasteroide
Fra en annen virkelighet

***Fra en annen virkelighet*** er en diktsamling fra 1948 av Gunvor Hofmo. Det var den andre diktsamlingen Hofmo gav ut. Den har også gitt navn til en monologforestilling i januar 2019 på Litteraturhuset basert på diktene.

## Oppbygging
Diktsamlingen består av fire deler. Den første har 14 dikt, blant annet titteldiktet *Fra en annen virkelighet* Andre del består av ett langt dikt, tredje av 13, og den fjerde delen av fem dikt.

## Epoke
Gunvor Hofmos forfatterskap hører til den modernistiske dikttradisjonen. Hun var påvirket av andre verdenskrig.

## Tematikk
Temaer som blir tatt opp er lidelse, sorg og menneskets hjemløshet i en smertefull eksistens.

## Referanser